
ANUNȚ CONCURS
Direcția generală de asistență socială Constanța
[bookmark: _Hlk131490940]organizează concurs pentru ocuparea a două posturi contractuale de execuție vacante de îngrijitoare, nivel studii G din cadrul Compartimentului igienă, Căminul pentru persoane vârstnice


Îngrijitoare, nivel studii G – 2 posturi vacante
Condiții specifice:
· Nivel studii: studii generale;
· Vechime: fără vechime în muncă;
· [bookmark: _Hlk127453549]durata timpului de muncă: normă întreagă de 8 ore/zi, 40 ore/săptămână; 
· durata contractului individual de muncă: perioadă nedeterminată;

	Concursul va consta în 3 etape, astfel:
[bookmark: _Hlk131433292]-  selecţia dosarelor de înscriere: 23-26.10.2026;
[bookmark: _Hlk177028929][bookmark: _Hlk127192665]-  proba practică: 02.11.2026, ora 10:00;
-  interviul – se susține într-un termen de 4 zile lucrătoare de la data susținerii probei practice. Data și ora susținerii interviului se afișează obligatoriu odată cu rezultatele la proba practică.
Termenul în care se afișează rezultatele pentru selecția dosarelor de înscriere, proba practică și interviu este de 1 zi lucrătoare de la expirarea termenului prevăzut pentru fiecare probă de concurs.
După afișarea rezultatelor obținute la selecția dosarelor de înscriere, proba practică și interviu, după caz, candidații nemulțumiți pot depune contestație la Serviciului resurse umane și organizare personal, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei practica și al interviului, sub sancțiunea decăderii din acest drept.
        Rezultatele finale se afișează în termen de o zi lucrătoare de la data afișării rezultatelor soluționării contestațiilor pentru ultima probă.
        Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se codul numeric pentru identificare atribuit fiecărui candidat.
Proba practică se va desfășura la sediul Căminului pentru persoane vârstnice, din str. Unirii, nr. 104 și interviul se va desfășura în sala de ședințe, etajul I, la sediul Direcției generale de asistență socială Constanța din str. Unirii nr. 104, mun. Constanța, jud. Constanța.
Poate ocupa un post vacant persoana care îndeplinește condițiile generale de ocupare a unei funcții contractuale, conform art. 15 din Regulamentul-cadru aprobat prin H.G. nr. 1336/2022, cu modificările și completările ulterioare și cerințele specifice prevăzute la art. 542 alin. (1) și (2) din O.U.G. nr. 57/2019, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

În vederea participării la concurs, candidații vor depune în termen de 10 zile lucrătoare de la data afișării anunțului, respectiv până la data de 22.10.2026, inclusiv, ora 16:00, la sediul Direcției generale de asistență socială din str. Unirii, nr. 104, mun. Constanța, jud. Constanța, Biroul nr. 8 (Serviciul resurse umane și organizare personal) dosarul de concurs, care va conține în mod obligatoriu următoarele:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrata, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european;
Modelul orientativ al adeverinței menționate la lit. e) este prevăzut în anexa nr. 3 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al Ministrului Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Certificatul de cazier judiciar sau, după caz, extrasul de pe cazierul judiciar, poate fi înlocuit cu o declarație pe propria răspundere privind antecedentele penale. In acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul certificatului de cazier judiciar sau, după caz, extrasului de pe cazierul judiciar, anterior datei de susținere a probei practice. 
Copiile de pe actele prevăzute mai sus de la lit. b) – e), precum și copia certificatului de încadrare într-un grad de handicap, se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs. 
	 Prin raportare la nevoile individuale, candidații cu dizabilități înscriși la concurs, pot înainta comisiei de concurs, până în ultima zi de depunere a dosarelor, o propunere privind instrumentele necesare pentru asigurarea accesibilității probelor de concurs. 
	Relaţii suplimentare se pot obţine de luni până joi între orele 9:00 – 16:00 și vineri între orele 9:00 – 12:00, la nr. de tel. 0341.180.112 la Biroul nr. 8 (Serviciul resurse umane și organizare personal).


Atribuții specifice pentru funcțiile contractuale de execuție vacante de îngrijitoare, nivel studii G din cadrul Compartimentului igienă, Căminul pentru persoane vârstnice:
· Asigură curățenia încăperilor repartizate, a dependințelor, instalațiilor sanitare, holurilor, scărilor, cluburilor și spațiilor comune;
· Efectuează zilnic măturarea palierelor, spălarea pardoselii și colectarea resturilor menajere; depunându-le în pubelele de la oficii, operațiune realizată de două ori pe zi (ora 7.00 și ora 12.00) pentru prevenirea infecțiilor;
· În camerele beneficiarilor care nu își pot asigura singuri curățenia, intră de patru ori pe zi pentru aerisire și igienizare;
· Realizează lunar curățenia generală în camere (scuturat, spălat pardoseala, geamuri, uși), respectând graficul stabilit;
· Folosește zilnic detergenții și dezinfectanții primiți de la magazie, cu simț de răspundere;
· Ajută beneficiarii care solicită sprijin la schimbarea lenjeriei de pat;
· Efectuează curățenia în camere doar în prezența beneficiarului; la curățenia generală lunară solicită sprijinul infirmierei, în special în camerele cu persoane imobilizate;
· Utilizează cu grijă materialele de întreținere și contribuie la economisirea resurselor (apă, energie electrică, materiale);
· Semnalează și înlătură orice risipă de energie electrică în camere sau oficii;
· Anunță de urgență orice semnalare de insecte, rozătoare sau situații de necurățenie, pentru luarea măsurilor de către conducere;
· Consemnează în registrul de la poartă orice deficiență observată la instalațiile sanitare sau electrice din aria sa de responsabilitate;
· La finalul turei verifică spațiile din aria sa de responsabilitate (holuri, scări, oficii, grupuri sanitare, birouri), asigurând ordinea și curățenia;
· Manifestă o comportare demnă, respectuoasă și profesionistă față de beneficiari; sunt interzise discuțiile neprincipiale;
· Respectă confidențialitatea informațiilor privind situația personală, familială, economică sau medicală a beneficiarilor;
· Este interzisă șederea nejustificată în camerele beneficiarilor;
· Este interzisă primirea de foloase necuvenite din partea beneficiarilor sau a altor persoane; nerespectarea acestei obligații atrage desfacerea contractului de muncă;
· Insușirea oricărui bun personal al beneficiarului constituie abatere disciplinară gravă și poate atrage desfacerea contractului individual de muncă și, în funcție de gravitate, sesizarea organelor judiciare;
· Folosește obligatoriu echipamentul de protecție; este interzisă înstrăinarea acestuia;
· Răspunde contravențional pentru abaterile constatate de organele de control, conform legislației în vigoare;
· Menține ordinea și curățenia în ținuta personală;
· La nevoie, se deplasează și îndeplinește atribuții de îngrijitoare în alte structuri ale Căminului pentru persoane vârstnice sau în alte unități ale Direcției Generale de Asistență Socială Constanța.


Secretar comisie concurs,

[bookmark: _Hlk57026025]

[bookmark: _Hlk131431936]Bibliografie – Îngrijitoare, nivel studii G – 2 posturi vacante:
1. ”Programul național de pregătire a infirmierelor” editat de OAMGMAMR, 2012 – Note de curs;
2. Legea nr. 53/2003 privind Codul muncii, republicată, cu modificările și completările ulterioare, art. 247-252;
3. Legea nr. 319/2006 a securității și sănătății în muncă, cu modificările și
 completările ulterioare, Capitolul IV;
4. O.U.G. nr. 57 din 3 iulie 2019 privind Codul administrativ, cu modificările și completările ulterioare, art. 368.

Tematica – Îngrijitoare, nivel studii G – 2 posturi vacante:
1.Reglementări privind curățenia, Reglementări privind dezinfecția, Reglementări privind spălatul mâinilor, Reglementări privind purtarea echipamentului de protecție, Reglementări privind gestionarea deșeurilor provenite din unitățile sanitare;
2.Reglementări privind răspunderea disciplinară; 
3.Reglementări privind obligațiile lucrătorilor;
4.Reglementări privind principii aplicabile conduitei profesionale a funcționarilor publici și personalului contractual din administrația publică.
 




   DIRECTOR GENERAL,

